আয়েশা বেগমের দুই সন্তান। মেয়ের বয়স ১০, ছেলের সাত। আয়েশা বেগম বলেন, সন্তানেরা যেভাবে সব কিছুতে ভয় পাচ্ছে, তাতে তাদের নিয়ে আমরা ভয়ে আছি। দুই সন্তানের কেউ-ই এখনো রাতে একা বাথরুমে যেতে পারে না। যাওয়ার আগে অবশ্যই কাউকে গিয়ে লাইট জ্বালিয়ে দিতে হবে। এরপর বাথরুমের সামনে কাউকে দাঁড়িয়ে থাকতে হবে। শুধু দাঁড়িয়ে থাকলেই চলবে না। নানা ধরনের শব্দ করে, কথা বলে তাদের জানান দিতে হবে যে, আমি বা কেউ দাঁড়িয়ে আছি সেখানে। তা না হলে তারা বাথরুম করতে পারে না। পেশাবের প্রচণ্ড চাপ নিয়েও বসে থাকে। কিন্তু একা যেতে পারে না। জোর করে ঢুকিয়ে দিলেও চিৎকার করে, দাঁড়িয়ে থাকে দরজার পাশে। বাথরুমের মধ্যে দরজার পাশে দাঁড়িয়ে পেশাব করে দেয় কিন্তু কমোডে গিয়ে বসে না ভয়ে।